2008 பிப்ரவரியில் எம்என்எஸ் கோட்டையான மும்பை,தாதரிலுள்ள, சிவாஜி பார்க்கில் சமாஜ்வாடி கட்சியின் ஆதரவாளர்கள் கூடியிருந்த கூட்டத்தில் அவர்களின் தலைவர் அபு அசிம் ஆஸ்மி ஒரு உணர்ச்சிகர உரையாற்றினார். அப்போது ம.ந.சே ஆதரவாளர்களுக்கும், சமாஜ்வாடி கட்சி தொண்டர்களுக்கும் மோதல் ஏற்பட்டது. மோதலை தொடர்ந்து 73 ம.ந.சே ஆதரவாளர்களையும், 19 சமாஜ்வாடி கட்சி தொண்டர்களையும் வன்முறையில் ஈடுபட்டதாக மும்பை போலீஸ் கைது செய்தனர்.

2008 பிப்ரவரி 6ஆம் நாளன்று ம.ந.சே-வின் மராத்திய உரிமை குரலுக்கு ஆதரவு தெரிவிக்கும் வகையில் காங்கிரஸ் மற்றும் தே.கா.க கட்சியை சேர்ந்த சுமார் 200 தொண்டர்கள் விலகி மகாராஷ்டிரா நவநிர்மான் சேனாவில் சேர்ந்தனர்.

பீகார் மற்றும் உத்திரபிரதேசத்தின் மிக பிரபல பண்டிகையான சாத் பண்டிகையை பற்றி அவதூறாக பேசியதாக தாக்கரே மீது பட்னா குடிசார்நீதி மன்றத்தில் பிப்ரவரி 8ஆம் தேதி வழக்கு பதிவு செய்யப்பட்டது. சாத் பூஜா வை தான் எதிர்க்கவில்லை என்று கூறிய தாக்கரே, அப்பண்டிகையின் போது உத்திரபிரதேசம் மற்றும் பீகாரை சேர்ந்த சிலர் காட்டும் கர்வத்தையும், "சாத் பூஜாவை அரசியலாக்குவதையும்"தான் எதிர்ப்பதாக கூறினார்.

2008 பிப்ரவரி 10, ராஜ் தாக்கரே கைதாவார் என்ற வதந்தி பரவியதால் எம்என்எஸ் கட்சி தொண்டர்கள் மகாராஷ்டிராவின் பல்வேறு பகுதிகளில் இருக்கும் வட இந்திய விற்பனையாளர்கள், கடைக்காரர்கள் ஆகியோரைத் தாக்கியும் மற்றும் அரசு சொத்துக்களை சேதப்படுத்தியும் தங்கள் கோபத்தை வெளிப்படுத்தினர். வன்முறையில் ஈடுபட்டதாக 26 எம்என்எஸ் தொண்டர்களை நாசிக் போலீசார் கைது செய்தனர்.

இந்தியாவின் மற்ற பகுதிகளில் இருந்து மும்பைக்கு பிழைப்பு தேடி வரும் கட்டுப்படுத்த இயலாத கூட்டத்தை பற்றிய ராஜ் தாக்கரேவின் 2008 பிப்ரவரி பேச்சு பெரிதும் விளம்பரப்படுத்தப்பட்ட சர்ச்சையாக மாறியது. மகாராஷ்டிராவின் பொருளாதாரம் இந்தியாவின் மற்ற மாநிலங்களை விட முன்னணியில் உள்ளது. அதனால் உத்திரபிரதேசம் மற்றும் பீகாரை சேர்ந்த பிழைப்பு தேடும் மக்களை அதன் தலைநகர் மும்பை காந்தம் போல் இழுக்கிறது. உத்திரபிரதேசத்தின் முஸ்லிம்களுக்கான பிராந்திய கட்சியான சமாஜ்வாடி கட்சி தொண்டர்களுடன் எம்என்எஸ் கட்சியினர் தெருக்களில் மோதி வன்முறையில் ஈடுபட்டனர். தாக்கரே பிரபல நடிகரும், அரசியல்வாதியுமான உத்திர பிரதேசத்தை பூர்வீகமாக கொண்ட அமிதாப் பச்சன் அமர் சிங்கினால் உத்திர பிரதேசத்திற்கும், பீகாருக்கும் வணிகத்தொடர்புகளை ஏற்படுத்துவதாக விமர்சித்தார். பச்சன் பாலிவுட் எனப்படும் மும்பை திரைப்படத் தொழில் மூலம் பேரும் புகழும் அடைந்தார்.

மகாராட்டிராவிலுள்ள வட இந்திய கட்டுமான தொழிலாளர்களை ம.ந.சே தாக்கியதால் இன்ஃபோசிஸ் டெக்னாலஜீஸ் நிறுவனத்தின் கட்டுமானப் பணிகளில் தாமதம் ஏற்பட்டது. அதனால் 2008 செப்டம்பர் 8ஆம் நாளன்று அந்நிறுவனம் 3000 பணிஇடங்களை புனேவிலிருந்து வேறு இடத்திற்கு மாற்றியது.
2008 அக்டோபர் 15 அன்று, பொருளாதார மந்த நிலையினால் சிக்கன நடவடிக்கையாக வேலையிலிருந்து நீக்கிய பயிற்சி பணியாளர்களை ஜெட் ஏர்வேஸ் நிறுவனமானது மீண்டும் வேலையில் அமர்த்தாவிடில் அதன் செயல்பாடுகளை முடக்கி விடுவதாக தாக்கரே எச்சரிக்கை விடுத்தார்.

2008 அக்டோபரில், மேற்கு மண்டலத்திற்காக அனைத்திந்திய ரயில்வே பணியாளர் தேர்வு வாரியம் மும்பையில் நடத்திய நுழைவு தேர்வுக்காக வந்த வட இந்திய மாணவர்களை எம்என்எஸ் தீவிர ஆதரவாளர்கள் தாக்கினார்கள். ஒரு பிஹாரி ரயிலின் மூன்றாம் வகுப்பில் நடந்த விபத்தில் உயிரிழந்தார். ஆனால் என்சிபி மற்றும் காங்கிரஸ் கட்சியை சேர்ந்தவர்கள் ஹிந்தி ஊடகம் மூலம் அவர் போராட்டத்தினால் உயிரிழந்ததாக வெற்றிகரமாக சித்தரித்தார்கள். எம்என்எஸ், பீகாரிகள் மற்றும் வட இந்தியர்கள் மீது நடத்திய தாக்குதலுக்கு பதிலடி கொடுக்கும் வண்ணம் ஜாம்ஷெட்பூரிலுள்ள டாட்டா மோட்டார்சில் வேலை செய்யும் மராத்தி அதிகாரி ஒருவரின் வீட்டினை பாரதிய போஜ்புரி சங்கம் தாக்கியது. இவ்வளவு நடந்த பின்பும் எம்என்எஸ்சின் தலைவரைக் கைது செய்ய எந்த முயற்சியும் எடுக்கப்படவில்லை என்று குரல் எழுப்பப்பட்டு இந்திய பாராளுமன்றத்தில் அமளி ஏற்பட்டது. அதனை தொடர்ந்து அக்டோபர் 21ஆம் தேதி அதிகாலை ராஜ் தாக்கரே கைது செய்யப்பட்டார். பகலில் அவர் நீதிமன்றத்தில் ஆஜர் செய்யப்பட்டு, அன்று இரவு சிறையில் வைக்கப்பட்ட பின் மறுநாள் மீண்டும் விடுதலை செய்யப்பட்டார். அவரது கைதினை தொடர்ந்து, எம்என்எஸ் தொண்டர்கள் மும்பையின் சில இடங்களிலும் மாநிலத்தின் பல்வேறு பகுதிகளிலும் தங்கள் கோபத்தை வெளிபடுத்தினர். பாராட்டு, பயம், எம்என்எஸ் மீது தடை விதிக்க கோரிக்கை போன்றவை அந்த கைதின் மூலம் நிகழ்ந்தன . சிவ சேனாவின் மூத்த தலைவரான மனோகர் ஜோஷி, ரயில்வே போர்டு தேர்வில் மராத்தியர் அல்லாத மாணவர்களுக்கு எதிராக எம்என்எஸ் நடத்திய போராட்டத்திற்குக் கிட்டத்தட்ட ஆதரவு அளிக்கும் நிலையில் இருப்பதாகக் கூறினாலும், சிவ சேனா மௌனத்தைக் கடைபிடித்தது.

2008 மகாராட்டிரத்தில் வட மாநிலத்தவருக்கு எதிரான வன்முறை
அரசியல் ஆதரவு
பிற செயல்பாடுகள்
சர்ச்சைகள்